CELEX: 32012R0603
Language: ro
Date: 2012-04-30 00:00:00
Title: Regulamentul delegat (UE) nr. 603/2012 al Comisiei din 30 aprilie 2012 de modificare a Regulamentului (UE) nr. 1236/2010 al Parlamentului European și al Consiliului de stabilire a unui sistem de control și de asigurare a respectării aplicabil în zona reglementată de Convenția privind viitoarea cooperare multilaterală pentru pescuit în Atlanticul de Nord-Est

7.7.2012   
            
            
               RO
            
            
               Jurnalul Oficial al Uniunii Europene
            
            
               L 177/9
            
         REGULAMENTUL DELEGAT (UE) NR. 603/2012 AL COMISIEI
   din 30 aprilie 2012
   de modificare a Regulamentului (UE) nr. 1236/2010 al Parlamentului European și al Consiliului de stabilire a unui sistem de control și de asigurare a respectării aplicabil în zona reglementată de Convenția privind viitoarea cooperare multilaterală pentru pescuit în Atlanticul de Nord-Est
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1236/2010 al Parlamentului European și al Consiliului din 15 decembrie 2010 de stabilire a unui sistem de control și de asigurare a respectării aplicabil în zona reglementată de Convenția privind viitoarea cooperare multilaterală pentru pescuit în Atlanticul de Nord-Est și de abrogare a Regulamentului (CE) nr. 2791/1999 al Consiliului (1), în special articolul 51 litera (d),
   întrucât:
   
               (1)
            
            
               Regulamentul (UE) nr. 1236/2010 încorporează în dreptul Uniunii dispozițiile sistemului de control și de asigurare a respectării (sistemul) stabilit printr-o recomandare adoptată de Comisia pentru pescuitul în Atlanticul de Nord-Est (NEAFC) la reuniunea sa anuală din 15 noiembrie 2006 și modificată ulterior prin mai multe recomandări adoptate în cadrul reuniunilor anuale din noiembrie 2007, 2008 și 2009.
            
         
               (2)
            
            
               La reuniunea sa anuală din noiembrie 2011, NEAFC a adoptat Recomandarea 9/2012 de modificare a articolului 14 din sistemul privind comunicarea rapoartelor și a mesajelor către secretarul NEAFC.
            
         
               (3)
            
            
               În temeiul articolelor 12 și 15 din Convenția privind viitoarea cooperare multilaterală pentru pescuit în Atlanticul de Nord-Est, aprobată prin Decizia 81/608/CEE a Consiliului (2), recomandarea respectivă a intrat în vigoare la 3 februarie 2012,
            
         ADOPTĂ PREZENTUL REGULAMENT:
   Articolul 1
   La articolul 12 din Regulamentul (CE) nr. 1236/2010, după alineatul (1) se introduce următorul alineat (1a):
   
      „(1a)   Rapoartele menționate la articolul 9 pot fi anulate prin intermediul unui raport de anulare.
      Dacă un raport necesită o corectare, acesta se anulează prin intermediul unui raport de anulare. Un raport nou, corectat, se trimite după raportul de anulare în termenele prevăzute la articolul 9.
      Dacă acceptă anularea unui raport, Centrul de monitorizare a pescuitului din statul membru de pavilion comunică acest lucru secretarului NEAFC.”
   
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 348, 31.12.2010, p. 17.
   
      (2)  JO L 227, 12.8.1981, p. 21.